CELEX: E2018C0018
Language: hr
Date: 2018-02-09 00:00:00
Title: Delegirana Odluka Nadzornog tijela EFTA-e br. 18/18/COL od 9. veljače 2018. o statusu područja slobodnoga od bolesti u pogledu Marteilia refringens i Bonamia ostreae za Norvešku [2018/1196]

23.8.2018   
               
               
                  HR
               
               
                  Službeni list Europske unije
               
               
                  L 214/5
               
            
         DELEGIRANA ODLUKA NADZORNOG TIJELA EFTA-e
         br. 18/18/COL
         od 9. veljače 2018.
         o statusu područja slobodnoga od bolesti u pogledu Marteilia refringens i Bonamia ostreae za Norvešku [2018/1196]
         NADZORNO TIJELO EFTA-e,
         uzimajući u obzir Sporazum o Europskom gospodarskom prostoru, a posebno njegov članak 109. i Protokol 1.,
         uzimajući u obzir Sporazum među državama EFTA-e o osnivanju Nadzornog tijela i Suda, a posebno njegov članak 5. stavak 2. točku (d) i Protokol 1.,
         uzimajući u obzir Akt iz točke 8.a dijela 3.1. poglavlja I. Priloga I. Sporazumu o EGP-u, Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1) („Direktiva 2006/88/EZ”), kako je izmijenjena i prilagođena Protokolom 1. uz Sporazum o EGP-u, a posebno članak 53. tog Akta,
         budući da:
         Nadzorno tijelo utvrdilo je Odlukom br. 291/10/COL od 7. srpnja 2010. da je cjelokupna obala Norveške područje slobodno od bolesti u pogledu Marteilia refringens i Bonamia ostreae, uz iznimku okruga Aust-Agder u južnoj Norveškoj u pogledu Bonamia ostreae.
         Norveško nadležno tijelo za sigurnost hrane objavilo je 23. veljače 2017. putem sustava ranog upozoravanja OIE-a (Svjetske organizacije za zdravlje životinja) (2) sumnju na zarazu Marteilijom refringens samoniklih plavih dagnji (Mytilus edulis) pronađenih u akvakulturnom uzgajalištu ravnih kamenica (Ostrea edulis) na području općine Bømlo u okrugu Hordaland u južnoj Norveškoj.
         Norveško nadležno tijelo za sigurnost hrane obavijestilo je Nadzorno tijelo porukom e-pošte od 28. veljače 2017. (br. dokumenta 844246) o istoj sumnji te da je za plave dagnje i ravne kamenice uvedeno ograničenje kretanja iz akvakulturnog uzgajališta ili u njega.
         Norveško nadležno tijelo za sigurnost hrane obavijestilo je Nadzorno tijelo porukom e-pošte od 16. ožujka 2017. (br. dokumenta 847935), nakon obavijesti primljene istog dana preko europskog sustava za prijavu bolesti životinja (ADNS), da je referentni laboratorij Europske unije za bolesti mekušaca potvrdio bolest te da će oko akvakulturnog uzgajališta biti utvrđeno područje za sprečavanje širenja zaraze.
         Člankom 53. stavkom 3. Direktive 2006/88/EZ predviđeno je da se status područja slobodnog od bolesti predmetne države članice, zone ili kompartmenta, ako se epizootskim istraživanjem potvrdi da postoji velika vjerojatnost da je došlo do zaraze, povuče u skladu s postupkom na temelju kojega je taj status bio proglašen.
         Norveško Ministarstvo trgovine, industrije i ribarstva uputilo je Nadzornom tijelu 28. rujna dopis (br. dokumenta 875660), kojemu je priložena obavijest Norveškog nadležnog tijela za sigurnost hrane od 22. rujna 2017. (br. dokumenta 875658), u kojoj se navodi da je uredba o uspostavi područja za sprečavanje širenja zaraze Marteilijom refringens u općini Bømlo u Norveškoj (3) donesena te se potvrđuje da u skladu s relevantnim nacionalnim zakonodavstvom (4)„cijelo obalno područje Norveške u pogledu Marteilije refringens pripada kategoriji I, uz iznimku područja za sprečavanje širenja u općini Bømlo u Norveškoj.”
         Nadzorno tijelo smatra da su ispunjeni uvjeti odredbe za povlačenje statusa područja slobodnog od bolesti za pogođeno zemljopisno područje u općini Bømlo Norveškoj.
         Prema tome, i radi pojednostavljenja, Odluku br. 291/10/COL od 7. srpnja 2010. trebalo bi staviti izvan snage i zamijeniti novom odlukom.
         Mjere predviđene ovom Odlukom u skladu su s mišljenjem Veterinarskog odbora EFTA-e koji pomaže Nadzornom tijelu EFTA-e,
         DONIJELO JE OVU ODLUKU:
         
            Članak 1.
            Status područja slobodnog od bolesti u pogledu Marteilia refringens i Bonamia ostreae za Norvešku opisan je u Prilogu.
         
         
            Članak 2.
            Odluka br. 291/10/COL stavlja se izvan snage.
         
         
            Članak 3.
            Ova Odluka stupa na snagu 8. veljače 2018.
         
         
            Članak 4.
            Ova je odluka upućena Norveškoj.
         
         
            Članak 5.
            Vjerodostojan je samo tekst ove Odluke na engleskom jeziku.
         
         
            Sastavljeno u Bruxellesu 9. veljače 2018.
            
               Za Nadzorno tijelo EFTA-e, temeljem Odluke br. 494/13/COL,
               Högni S. KRISTJÁNSSON
               
                  Odgovorni član kolegija
               
               Carsten ZATSCHLER
               
                  Potpisuje kao direktor za pravne i izvršne poslove
               
            
         
         
            (1)  SL L 328, 24.11.2006., str. 14.
         
         
            (2)  NOR 24-02-17 OIE Alert.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Uredba o kontrolnom području za borbu protiv bolesti Marteiliose u školjaka, općina Bømlo, Hordaland).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Uredbe o prodaji životinja akvakulture i njihovih proizvoda, sprečavanju i kontroli zaraznih bolesti akvatičnih životinja).
      
      
         
            PRILOG
            
                        1.
                     
                     
                        Cjelokupna obala Norveške područje je slobodno od bolesti u pogledu Marteilia refringens, uz iznimku područja za sprečavanje širenja u općini Bømlo u okrugu Hordaland u južnoj Norveškoj koje je posebno opisano u stavku 2. norveške Uredbe o kontrolnom području za borbu protiv širenja bolesti Marteiliose u školjaka, općina Bømlo, Hordaland (FOR-2017-09-08-1377) („Uredba”) (1) i određeno pravocrtnom linijom od:
                        
                                    —
                                 
                                 
                                    točke (59° 44,805′ S; 5° 27,560′ I) na južnom rubu otoka Stord, u smjeru juga do
                                 
                              
                                    —
                                 
                                 
                                    granice između općina Bømlo i Sveio, a zatim u smjeru jugozapada uz općinsku granicu do
                                 
                              
                                    —
                                 
                                 
                                    točke (59° 34,420′ S; 5° 14,623′ I) u moru i dalje u smjeru zapada do točke (59° 33,72′ S 5° 05,46′ I) u moru. Zatim u smjeru sjevera do granice između općina Austevoll i Bømlo te u smjeru zapada uz općinsku granicu do
                                 
                              
                                    —
                                 
                                 
                                    točke (59° 59,948′ S; 5° 19,629′ I) u moru, a zatim u smjeru jug-jugozapad do
                                 
                              
                                    —
                                 
                                 
                                    točke (59° 58,917′ S; 5° 19,114′ I) na sjevernom rubu otoka Stord.
                                 
                              Karta kontrolnog područja priložena Uredbi nalazi se u Dodatku ovoj Odluci.
                     
                  
                        2.
                     
                     
                        Cjelokupna obala Norveške područje je slobodno od bolesti u pogledu Bonamia ostreae uz iznimku:
                        
                                    —
                                 
                                 
                                    okrug Aust-Agder u južnoj Norveškoj.
                                 
                              
                  
               
                  Dodatak
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.